ঠান্ডায় মেঝেতে জমে যাওয়ার অবস্থা।এই শীতে রুবিকে কম্বলের নিচে পেয়ে আরামই হয়েছে জেসমিনের। ‘তুমি খুব ভালো।’ রুবি বিড়বিড় করে বলে ঘুমে তলিয়ে যাওয়ার আগমুহূর্তে। জেসমিন ওর নিশ্বাস নেওয়া, কাঁধের ওঠানামা দেখতে পায়। মালা তার স্বামীর সঙ্গে আছে ভেবে আরো কতক্ষণ নির্ঘুম কাটিয়ে দেয়। দুপায়ের সংযোগস্থানে সেই জল ছলছলে ভাবটা ফিরে আসে।রুবি ফিরে শোয়, ওর গা থেকে বিস্কুটের ঘ্রাণটা জমাট বেঁধে ছড়িয়ে পড়ে চারপাশে। শিহরণে জেসমিন রুবির একগুচ্ছ কেশ মুখের ভেতর নিয়ে কেঁপে ওঠে।